**საზაფხულო სტაჟირება სტუდენტებისთვის და კურსდამთავრებულებისთვის**

“ბრეს-საქართველო” და “მაკ-ჯორჯია” აცხადებენ საზაფხულო სტაჟირების შესაძლებლობას (ანაზღაურებად სტაჟირებას) მოტივირებული სტუდენტებისა და კურსდამთავრებულებისთვის.

სტაჟირება განხორციელდება ღრმა და მძიმე შეზღუდული შესაძლებლობის მქონე ბავშვებისთვის განკუთვნილ სპეციალიზებულ მცირე საოჯახო ტიპის მომსახურებაში, რომელიც მდებარეობს ჩხოროწყუში და მოიცავს მომსახურებაში ჩართული ქცევითი სირთულეების მქონე მამრობითი სქესის 15 წლის ბენეფიციარისთვის ერთი-ერთზე/პირდაპირი მხარდაჭერის გაწევას (პირდაპირი მხარდამჭერის სამუშაო აღწერილობა თან ერთვის განცხადებას).

სტაჟირების პერიოდი მოიცავს სულ მცირე ორ თვეს (ივლისი და აგვისტო). დაინტერესების და სტაჟირების წარმატებულად გავლის შემდეგ და დაინტერესების შემთხვევაში, შესაძლოა მოხდეს სტაჟირების პერიოდის გახანგრძლივება.

* სტაჟირება ანაზღაურებადია, სტიპენდიის ოდენობა შეადგენს ხელზე ასაღებ 700 ლარს.
* შერჩეულმა კანდიდატმა თავად უნდა უზრუნველყოს საცხოვრებლის ხარჯები. სურვილის შემთხვევაში, შერჩეულ კანდიდატს გაეწევა დახმარება საცხოვრებლის მოძიებაში.
* შერჩეული კანდიდატი უზრუნველყოფილი იქნება სრული სამჯერადი კვებით მის სამუშაო დღეებში.

**მოთხოვნები კანდიდატის მიმართ:**

1. ფსიქოლოგიის, ოკუპაციური თერაპიის, სოციალური სამუშაოს, სპეციალური განათლების, ან სხვა მომიჯნავე სფეროს საბაკალავრო პროგრამის წარმატებით დასრულებული სულ მცირე ორი კურსი.
2. კანდიდატი არ უნდა იყოს 20 წელზე ახალგაზრდა, სასურველი ასაკი 25 წელს ზევით;
3. განსაკუთრებულად ველოდებით დაინტერესებას მამრობითი სქესის სტუდენტების/კურსდამთავრებულების მხრიდან იმის გათვალისწინებით, რომ ერთი-ერთზე მხარდაჭერა უნდა გაეწიოს მამრობითი სქესის ბენეფიციარს.

**დაინტერესებულმა პირებმა ელექტრონულ ფოსტაზე** mac\_info@macgeorgia.org **უნდა გამოგზავნონ:**

1. შევსებული სააპლიკაციო ფორმა, რომელიც მოიცავს მოტივაციის წერილსაც (სააპლიკაციო ფორმა თანდართულია დოკუმენტზე)
2. პირადობის დამადასტურებელი დოკუმენტი;
3. რეკომენდატორის საკონტაქტო ინფორმაცია;

დაინტერესებულმა პირებმა ელექტრონული ფოსტის გამოგზავნისას „თემა“-ში (subject) გთხოვთ, მიუთითოთ  **„საზაფხულო სტაჟირება“** (ქართული შრიფტით);

**განაცხადების მიღების ბოლო ვადაა: 2022 წლის 7 ივლისი.**

**კონკურსის შედეგად შერჩეულმა კანდიდატმა სტაჟირების დაწყებამდე უნდა წარმოადგინოს შემდეგი დოკუმენტაცია:**

* ცნობა ლევან სამხარაულის სახელობის სასამართლო ექსპერტიზის ეროვნული ბიუროდან ნარკოლოგიური აღრიცხვიანობისა და სამედიცინო-ნარკოლოგიური შემოწმების შესახებ;
* ჯანმრთელობის დამადასტურებელი დოკუმენტი (ფორმა N100);
* ცნობა ნასამართლობის შესახებ.

კონკურსის შედეგად შერჩეული კანდიდატი სტაჟირების დაწყებამდე გაივლის მაკ-ჯორჯიას  ტრენინგს ფსიქოსოციალური საჭიროებების მქონე ბავშვის/მოზარდის განვითარების ხელშეწყობისა და მწვავე ქცევის მართვაში; ასევე, სრული  სტაჟირების პერიოდში გაეწევა  პროფესიულ სუპერვიზია და მხარდაჭერა მაკ ჯორჯიას სპეციალისტების მხრიდან.

**სტაჟირების წარმატებულად დასრულების შემდეგ, შერჩეული კანდიდატი მიიღებს მაკ ჯორჯიას სერტიფიკატს და ბრეს ჯორჯიას სარეკომენდაციო წერილს.**

**სარგებელი, რომელსაც სტაჟიორი მიიღებს:**

* მხარდაჭერა და პროფესიული განვითარების ხელშეწყობა მაკ ჯორჯიას საერთაშორისო გუნდის მიერ, მათ შორის ტრენინგები და პროფესიული კონსულტაციები ფსიქოსოციალური საჭიროების მქონე ბავშვთან/მოზარდთან მუშაობის შესახებ;
* პროფესიული გამოცდილება რეალურ და ხელშემწყობ სამუშაო გარემოში;
* მაღალი პროფესიონალიზმის მქონე მენტორის ყოლა, რომელიც უზრუნველყოფს პროფესიულ სუპერვიზიას, რეგულარულ უკუკავშირს და მუშაობის მოდელირებას;
* პროფესიონალთა მულტიდისციპლინურ გუნდთან თანამშრომლობის და პროფესიული კონტაქტების განვითარების შესაძლებლობა;
* სარეკომენდაციო წერილი დამსაქმებლისგან (“ბრეს საქართველო”);
* მაკ ჯორჯიას სერტიფიკატი და სარეკომენდაციო წერილი.

კითხვების შემთხვევაში, გთხოვთ, მოგვწეროთ ელ ფოსტაზე: mac\_info@macgeorgia.org

ინფორმაცია ბრეს საქართველოს და მაკ ჯორჯიას შესახებ შეგიძლიათ იხილოთ შემდეგ ბმულებზე:

<https://www.breathcareforkids.com/>

<https://macgeorgia.org/en/>

**გელოდებით და გისურვებთ წარმატებას!**

**დანართი**

**პირდაპირი მხარდამჭერი პირი**

**Direct Support Person**

**ვინ არის პირდაპირი მხარდამჭერი?**

პირდაპირი მხარდამჭერი (პმ) არის ადამიანი, რომელიც ერთი-ერთზე მუშაობს ინტელექტუალური ან განვითარების შეფერხების, მათ შორის, რთული ქცევის მქონე ინდივიდთან. პმ მიზნად ისახავს დაეხმაროს ადამიანს საკუთარი პოტენციალის სრულად რეალიზებაში და ინტეგრირებასა და ჩართულობაში როგორც სახლის გარემოში, ასევე, მის მიღმა საზოგადოებაში. პირდაპირი მხარდაჭერა ხშირად გამოიყენება ისეთ გარემოში, სადაც ინდივიდს მოცემულ პერიოდში არ შეუძლია დამოუკიდებლად ეფექტიანი ფუნქციონირება და საკუთარი თავისთვის ან/და სხვებისთვის ზიანის მიყენების რისკი იქმნება, მაგრამ, ამავდროულად, ინდივიდს აქვს პოტენციალი გააუმჯობესოს პროსოციალური უნარები ინტენსიური მხარდაჭერითა და შესაბამისი უნარების სწავლებით/გავარჯიშებით.

პმ მუშაობს ერთ ინდივიდთან იმ მიზნით, რომ გაზარდოს მისი შესაძლებლობები დამოუკიდებლად განახორციელოს სამიზნე საქმიანობები. მიუხედავად იმისა, რომ პმ შეიძლება ასევე დაეხმაროს ინდივიდს ყოველდღიური ცხოვრების გარკვეულ აქტივობებში, პირდაპირი მხარდამჭერი, როგორც წესი, იყენებს სწავლების სპეციფიკურ სტრატეგიებს ქცევითი ანალიზის პრინციპებზე დაყრდნობით და ფოკუსირებულია ინდივიდის მიერ ისეთი უნარების შეძენაზე, რომლებიც შეამცირებს მის პრობლემურ ქცევას.

**რა მოეთხოვება პირდაპირ მხარდამჭერს?**

პმ უნდა დაეხმაროს ინდივიდს სოციალური და ემოციური უნარების განვითარებაში, მათ შორის, სახლის გარემოს მიღმა სხვადასხვა სოციალურ, საგანმანათლებლო და რეკრეაციულ აქტივობები ჩართვაში. პმ-ს შეუძლია დაეხმაროს ინდივიდს უსაფრთხოდ იურთიერთოს სხვებთან სახლში, საგანმანათლებლო გარემოში და სხვადასხვა საზოგადოებრივ ადგილებში, მისთვის ფუნქციური კომუნიკაციის უნარებისა და ემოციური რეგულირების ტექნიკის სწავლებით.

თუ არსებობს ქცევითი მართვის გეგმა, პმ-მ ასევე უნდა შეძლოს დაიცვას და განახორციელოს ქცევის მართვის გეგმები დადებითი შედეგების მიღწევისა და სასურველი ქცევის წახალისებისთვის. გარდა ამისა, პმ-ს უნდა შეეძლოს ადაპტირება სწრაფად ცვალებად ვითარებასთან და საჭიროების შემთხვევაში, განახორციელოს პირდაპირი ჩარევა, თუ ინდივიდი ავლენს სახიფათო ქცევას. ამასთანავე, გამოიყენოს დადებითი განმტკიცების სისტემა ინდივიდის ქცევის ცვლილებისთვის.

**ცოდნა და უნარები, რომლებიც პირდაპირ მხარდამჭერს უნდა ჰქონდეს:**

*ცოდნა*

პმ-ს უნდა ჰქონდეს გავლილი საბაზისო ტრენინგი ქცევითი მენეჯმენტის ტექნიკებში, არაძალადობრივი მეთოდებით ფიზიკური მართვის ტექნიკის ჩათვლით, რომელიც შეიძლება საჭირო იყოს უსაფრთხო და ჯანსაღი გარემოს შესანარჩუნებლად.

*უნარები*

პმ-ს უნდა ჰქონდეს კარგი კომუნიკაციის უნარები და შეეძლოს საკუთარი კომუნიკაციის სტილის ადაპტირება ინდივიდის მოთხოვნილებების შესაბამისად, ასევე, შეეძლოს ინფორმაციის გაზიარება მომსახურების დანარჩენ პერსონალთან და ადმინისტრატორთან.

პმ-ს ასევე უნდა შეეძლოს ყოველდღიური საქმიანობის შესახებ წერილობითი ჟურნალის წარმოება და ინტერვენციის გეგმის მიზნების მიღწევის პროგრესის დოკუმენტირება.

პმ უნდა შეინარჩუნოს სიმშვიდე სტრესულ სიტუაციებში და ჰქონდეს პრობლემების გადაჭრის კარგი უნარი. ასევე, უნდა ჰქონდეს სწავლისა და კომპეტენციების გაძლიერების მოტივაცია.

უნდა ავლენდეს პოზიტიურ, გაწონასწორებულ მიდგომას შეზღუდული შესაძლებლობის მქონეც, გამოწვევის ქცევის მქონე პირის მიმართ.

*განათლება*

აღნიშნული საქმიანობის განსახორციელებლად და სამიზნე კომპეტენციების შესაძენად, სასურველია პირდაპირი მხარდამჭერის ფუნქციის შემსრულებელ პირს ჰქონდეს უმაღლესი განათლება.

*სქესი*

პირდაპირი მხარდამჭერი უნდა იყოს იმავე სქესის, რა სქესისაც მისი მხარდაჭერის ქვეშ მყოფი ინდივიდია

*ასაკი*

რეკომენდებულია იყოს 25 წელს ზემოთ, სასურველია 29-40 ასაკობრივი ჯგუფის ფარგლებში.

*დატვირთვა*

სასურველია, პირველ ეტაპზე ყოველდღიური დატვირთვა ან სულ მცირე კვირაში 5-6 დღე.

**აპლიკაციის ფორმა**

**პირადი ინფორმაცია**

|  |  |
| --- | --- |
| **სახელი, გვარი** |  |
| **დაბადების რიცხვი, თვე, წელიწადი**  |  |
| **პირადი №:** |  |
| **ფაქტობრივი საცხოვრებელი მისამართი:** |  |
| **მობილურის ნომერი:** |  |
| **ელ.ფოსტა:**  |  |

**განათლება**

|  |  |  |  |  |
| --- | --- | --- | --- | --- |
| **N** | **უმაღლესი სასწავლებლის დასახელება** | **ფაკულტეტი** | **სწავლების წლები** | **კვალიფიკაცია (ასეთის არსებობის შემთხვევაში)**  |
|  |  |  |  |  |
|  |  |  |  |  |

**დამატებითი სასწავლო/ტრენინგ კურსები**

|  |  |  |  |  |
| --- | --- | --- | --- | --- |
| **N** | **კურსის/ტრენინგის დასახელება** | **ორგანიზაცია**  | **სწავლის პერიოდი** | **კომენტარი** *(საჭიროების შემთხვევაში)* |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**სამუშაო გამოცდილება, მათ შორის მოხალისეობრივ საწყისებზე (ასეთის არსებობის შემთხვევაში)**

|  |  |  |  |  |
| --- | --- | --- | --- | --- |
| **N** | **ორგანიზაციის დასახელება** | **თანამდებობა/პოზიცია** | **ფუნქციათა მოკლე აღწერა** | **სწავლის წლები** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**რეკომენდატორი**

|  |  |  |  |  |
| --- | --- | --- | --- | --- |
| **N** | **სახელი, გვარი** | **სამუშაო ადგილი/თანამდებობა** | **ტელეფონი**  | **ელ. ფოსტა** |
|  |  |  |  |  |
|  |  |  |  |  |

**სამოტივაციო წერილი** (150-300 სიტყვა)

|  |
| --- |
|  |

**სხვა დამატებითი ინფორმაცია, რომლის გაზიარებაც გსურთ (ასეთის არსებობის შემთხვევაში)**

|  |
| --- |
|  |

**გმადლობთ დაინტერესებისთვის!**